Era-Iliada_web	Eth divin Aquilles lheuèc eth herèisho deth Pelion, e er eròi Asteropèu, qu’ère ambidèxtre, li lancèc ath còp es dues lances: era ua acertèc en escut, mès que non lo trauessèc pr’amor qu’era capa d’aur qu’eth diu botèc en escut l’arturèc; era auta rasquèc eth braç dret der eròi, ath cant deth code, que d’eth gessec nera sang; mès era arma passèc per dessús e se clauèc en solèr, cobejosa de sang.